Na osnovu člana 38 stav 1 tač. 2 i 8 Zakona o lokalnoj samoupravi („Sl.list CG“, broj 2/18, 34/19 i 38/20), člana 7 stav 1 tačka 8 Zakona o finansiranju lokalne samouprave („Sl. list CG“, br 3/19)  i člana 36 stav 1 tačka 8 Statuta opštine Mojkovac („Sl. list CG – Opštinski propisi“, br. 29/18), Skupština opštine Mojkovac na sjednici održanoj dana 20. jula 2020. godine, donijela je
O D L U K U
O OSLOBAĐANJU PLAĆANJA DIJELA OBAVEZE PO OSNOVU GODIŠNJE NAKNADE ZA KORIŠĆENJE KOMERCIJALNIH OBJEKATA KOJIMA JE OMOGUĆEN PRISTUP SA PUTA ZA 2020.GODINU

Član 1 

Oslobadjaju se plaćanja dijela obaveze po osnovu godišnje naknade za korišćenje komercijalnih objekata kojima je omogućen pristup sa puta: 

1. Obveznici iz člana 23 Odluke o korišćenju  i  naknadi  za  korišćenje puta i putnog  zemljišta  pored  opštinskih  i  nekategorisanih  puteva („Sl.list CG“-opštinski propisi, broj 32/11, 26/13, 33/14, 4/15, 10/15, 37/16, 50/16, 19/17 i 29/19) koji obavljaju djelatnost trgovina, ugostiteljstvo (hoteli, moteli, restorani) i zanatstvo u iznosu:
a. 30% utvrđene obaveze za 2020. godinu.
b. za dodatnih 30 % utvrđene obaveze za 2020. godinu obveznici kojima je zbog epidemije COVID-19 privremo zabranjeno obavljanje djelatnosti od strane nadležnog organa 
2. Obveznici iz člana 24 Odluke o korišćenju  i  naknadi  za  korišćenje puta i putnog  zemljišta  pored opštinskih  i  nekategorisanih  puteva („Sl.list CG“-opštinski propisi, broj 32/11, 26/13, 33/14, 4/15, 10/15, 37/16, 50/16, 19/17 i 29/19) koji obavljaju proizvodnu djelatnost (metaloprerada, drvoprerada i dr.)   za proizvodne objekte (proizvodne hale i otvorene prostore namijenjene za skladištenje roba).

· za površine do 1500m2 u iznosu od 30% utvrđene obaveze za 2020.godinu; 
· za površine od 1500m2-5000m2 u iznosu od 40% utvrđene obaveze za 2020.godinu i 
· za površine preko 5000m2 u iznosu od 50% utvrđene obaveze za 2020.godinu
· za dodatnih 30 % utvrđene obaveze za 2020. godinu obveznici kojima je zbog epidemije COVID-19 privremeno zabranjeno obavljanje djelatnosti od strane nadležnog organa 

O sprovođenju ove Odluke staraće se organ uprave za poslove utvrđivanja, naplate i kontrole lokalnih javnih prihoda.

Član 2


Ova odluka stupa na snagu osmog dana od dana objavljivanja u „Službenom listu Crne Gore-opštinski propisi“.

Broj:05-040/20-73
Mojkovac, 20. jul 2020. godine
SKUPŠTINA OPŠTINE MOJKOVAC

     Dragomir Mrdak

